
^ U U O O O O O Cl 
>0 0 0 0^^0 0 0 0? 

O O O cf, 

. NoO o o o^ol 

? 5 jm . VV^ o-gx>c 
^ ‘ o q 


ANJA 1 NO. 7 APRIL 1977 


^ÑA Dl AqaiCULTUR, 
BáA CU A8UBA MEST. 
TA BERDE Y BUIMITA. 
COOPERA BO TAM- a 
pPLAMfANDO < M 
^TA Dr"”''';,;: jH 
ERUTA. JIH 


^OoOSoOo'h 


?So2o9 






















noiom 

Perminti mi na prome lugar, di intruduci e 
e modelo di nos kaft pa e luna di April. Ta e sim- 
patica Diana Malmberg, modelo diprofesion kende 
a sabi di coopera cu nos, pa posa pa nos kaft adap- 
tacu e aña aki, aña di agricultura. 

Diana Malmberg ta un model cu a goza di un estu- 
dio pa modela, na Hulanda. Mirando e necesidad 
cu tin aki nan pa modelo, Diana Mabnberg a dici- 
di di cuminsa cu un school di modelo. 

Pa mas informacion, por tuma contacto na studio 
di Checkpoint Color. Biniendo bek ariba agricul- 
tura, nos ta pidi pa tur hende planta mas mata cu 
nan por, pa asina nos logra haci Aruba berde y 
bunita. Mas den e revista aki, tin un entrevista in- 
teresante cu Sr. Marcelo A. Croeze, kende ta un 
persona cu gran amor pa agricultura. 

E ta un persona charmant, y e esey e sabi tambe. 
Tur anochi tin un cantidad di hombernan cu ta bira 
loco pa su amor. Tin di nan ta bini tur dia casi na 
Crazy Horse na Paris. Nan ta bini especialmente pa 
admira Stella Patchouli, un belleza di muher cu sa 
laga e publico spera mas di mei ora ariba dje, pro- 
me cu e presenta. Pero na e momento cu e presen- 
ta, tur e tempo cu nan a spera ariba dje tambe a 
wordo lubida. E ta un di e bailarinanan cu poco bo 
por encontra den mundo di bailarina. 

Ml PROME AMIGO TIN PARECIDO Dl JAMES 
DEAN. 

Stella Patchouli a nace na Teheran, y e tin 
awor 22 aña di edad, su tata actualmente ta e gou- 
verneur di Abbadan, pero Stella mes no a keda ho- 
pi ey nan. 

"Tempo cu mi ta tin 8 aña, mi tata a manda mi bai 
studia na Zwitserland. Mi ta un persona cu ta gusta 
studiamento, pero keda henter dia memey di cua- 
tro muraya no ta algo pa mi. Pesey cu mi 15 aña 
mi a dicidi di sali for di eynan. 

Loque mi ta kier, ta biba manera personanan di 
mas mayor. Mi ta tin un amigo, cu tawata parce e 
artista James Dean. E la bin na fallece na e mes un 
manera tambe cu ne. Mi ta tin un stimacion grandi 
pe, kere mi, pasobra mi conoce kiko ta amor. E 
tambe a muri cu su auto." 

For di e dia (ey^ mi a keda luna's y luna's ta pensa 
ariba murimento, Mi no ta por a soporta ningun 
hende. Despues a bira cu mi mes ta depende di 
morto. Pakiko mi no sabi exactamente. Talvez pa- 
sobra un hende morto ta encontra cu e sosiego. 
Mi ta tin gana di a sera conoci cu e murimento, pe- 
ro esey ta exigi mucho di un hende. "Kier meen cu 
bo no tin e sustu pa muri?" 

"Di e morto mes no, solamente e manera cu lo bo 
bai muri. Pero loque si mi kier, ta pa mi mes por 
escohe e manera cu mi tin cu muri. 

CU DOS HENDE BO POR MURI Dl TANTO 
VERVELABO MES. 

Hopi vez mi sa soña cu mi ta na Las Vegas, 
sinta den un restaurant hunto cu Elvis Presley, y 
com e ta adora mi. Pero mi sabi cu esaqui por pasa 
solamente den un soño. Mi ta un persona cu sa so- 
ña hopi mes, tanto anochi y den dia. Soñamento ta 
un manera cu bo por scapa pa un rato for di bo 
problema nan. E ora ey bo por sinti bo mes cu un 
poco libertad." "Kiko ta nifica pa bo, libertad?" 

E posibiiidad cu bo por haci loque bo ta haña cu 
ta bon, e lugar cu abo ta desea, y na e manera cu 
abo kier." 

"Bo ta liber?" 

Mi ta kere cu si. Mi a haci un cantidad di cos caba 
oen e mundo aqui. Mi a haci tur loque cu mi tawa- 
ta kier, den tur sorto di asunto, ariba tur sorto di 
tereno. Tanto den sex y doping." "Esun cu tin e li- 
bertad, ta nenga di biba cu otro?" 


"Esey ta berdad. Mi ta bibando mi so, na cual esey 
ta mi deseo. Mi ta gusta pa tin amigo, pero mi no 
ta un persona cu por biba den compania di un otro 
si. Un biaha mi a jega di biba cu un homber pa un 
aña largo. Mi a kere cu sigur lo mi muri un dia di 
tanto cu mi a vervela mi mes." 


CHARME NA UN DISTANCIA Dl 30 CM. 


"Bo ta un bailarina cu ta biala tur desnuda, e 
no ta un estorbo pa bo?" 

"Esey mi no ta haña. Pasobra di otro manera lo mi 
no pora bira un bailarina den Crazy Horse na Paris. 
Mi ta haña cu ta un placer, pa sabi cu e hende hom- 
bernan tin un deseo pa logra mi. Pero nos cu ta 
bailarina no ta asina facil pa logra haña. Den e club 
caminda nos ta bailando, nunca nan no a mira un 
di e bailarinanan di serca, solamente na un distan- 
cia di 30 cm. Talvez esey ta forma un parti di nos 
charme. 




E placa ban invcpti 


(storia homoristico) 

Aunque cu Pablo semper ta un bon yiu hom- 
ber pa su tata, sinembargo e tata tin unpreocupa- 
cion pa su yiu Pablo. Pablo ta un persona cu ta gu- 
sta biba bouw çustia di su tata, casi nunca e no kier 
juda su tata kende ta un cunucero den e cunucu. 
Pero e ta prefera di ta drumi bouw di e pali wata- 
pana den e hamaca. 

Ariba un dia, e tata a dicidi pa papia cu su yiu 
homber: “Pablo, pero Pablo ta di com bo ta gusta 
na haci coi floho asina? Mi no ta contra bo manera, 
pero asina si no por sigui, lo jega un dia cu bo mes- 
ter ta para ariba bo mes pia.” 

Un sonrisa a aparece den e wowonan di Pablo, e tin 
duele si di e tata, pero e bida asina aqui ta dushi 
mes, pero lo mi duna mi tata un chens, e ta pensan- 
do den su mes. “Bon lo mi trata na purba logra al- 
go! el a bisa. “Duna mi cien florin, y lo mi trata na 
inverti esey na un manera mas mihor cu ta posibel.’ 
E tata cu ta tin asina unpreocupacionpa su yiu, a 
bira contento unbez, y a duna.e cien florin mesora. 
Esaqui tawata asina contento cu casi e no ta tin 
tempo pa e por a cambia di paña, y a dicidi di bai 
mesora pa ciudad. Pablo no ta tin un idea kiko e lo 
mester haci. E ciudad di tur manera ta parce ma- 
nera cu e tin oro den caya, ta algo toch di tur ma- 
nera mihor cu e cunuco di su tata. 


Jegando ey nan, su bista a cai ariba un bunita cas 
rondona pa un cura traha di hero. Ora cu e la jega 
mas acerca e la mira sinta den e cura ariba un ban- 
ki un preciosa di un mucha muher. E no por a do- 
mina su mes mas, y a cuminsa manda un fluit den 
direccion di e mucha muher. 

E mucha muher a drey mira atras, y Pablo su wo- 
wonan a contra cu di e mucha muher. Pablo no a 
perde tempo y a purba na cuminsa un combersa- 
cion cu e mucha muher, na cual e mucha muher no 
ta parce cu e tapreocupamucho cu e presencia di 
Pablo. 

“Kiko bo a bin haci aqui nan?” E mucha muher a 
puntre cu un voz sin gracia. 

“Despensa mi, reina di tur belleza, cu mi ta asina 
tribi na trata di combersa cu bo, pero mi a bin pa 
admira bo belleza.” Tawata e contesta di Pablo, pa 
despues Pablo sigui: “I ademas si bo por permiti mi 
di mira bo rodilla lo mi regala bo cien florin. 
Na prome momento e wowo di e mucha muher a 
sera pa despues habri trobe, pa e laga su bista cai 
ariba Pablo, y poco poco e la cuminza na hari, pa 
despues bisa: “Mi no ta comprende pakiko mi no 
por laga bo mira mi rodillanan!” y e la manda su 
shimis un poco laira pa asina Pablo por a mira nan. 
I cu un voz arrogante e ta puntra. “Bo ta satisfe- 
cho awor! E tawata na bo gusto? 
I e la laga e shimis bai un poco 
mas laira trobe, manera tawata e 
deseo di Pablo. Pablo a sintié ma- 
nera den cielo, y e tawata tin due- 
le, ora cu e mucha muher a bolbe 
baha e shimis. E la dicidi di duna 
e mucha muher cien florin, pa des- 
pues e coi rumbo trobe pa su cas, 
caminda su tata ansiosa ta spere 
caba. “I mi yiu, con a bai, e la 
puntre. Pablo a pensa un momen- 
to pa despues contesta: “Papa! Mi 
no por lc^a sa nada ainda, pero la- 
ga mi duna un tehemplo cu mi a 
cumpra un pida tereno, y cu mi 
tin bastante material cu mi por 
traha un cas. Pero awor mi ta falta 
doscien florin pa paga hende pa 
pa cuminza traha na e cas, pesey 
mi no sa cu papa por ta asina bon 
di duna mi dos cien florin mas: E 
tata tawata asina contento cu e la 
dicidi di duna Pablo dos cien flo- 
rin mas. 


DOMUS 

CORUBA 

PA YUDA REBAHA PRIJS DI 
COMESTIBLES NA ARUBA 
CUMPRA SEMPER NA CORUBA 

UN COPERATIVA PA UN Y TUR: 


Grensweg No. 2— Phone: 6000. 
Sanicolas Aruba 


Pa su mayan mainta tempran Pa- 
blo ta para dilanti di e cas atrobe, 
na momento cu e mucha muher 
tawata camnando cu un bistir tur 
na blauw. E no a perde tempo pa 
e la acerca Pablo na momento cu e 
la mira Pablo. 

“Pakiko bo a bolbe trobe?” e ta puntrando cu un 
I stem tembloroso. “Pa mi mira bo un biaha mas,” 

I Pablo ta bisando cu un voz na un tono masha ro- 

mantico. E wowonan di e mucha muher a cumin- 
i sa brUla manera diamante. “I kiko mi por haci pa 
bo e biaha aqui?” E mucha muher ta puntrando. 
Cu un voz jen di deseo Pablo ta puntre. “Si bo por 
hisa bo shimis te na bo bU, lo mi duna bo doscien 
florin. E mucha muher a sacudi su cabes, pa des- 
pues bisa; “Abo si ta un mucha homber fresco.” 
Pero despues e la bisa: “Bon lo mi laga bo mira mi 
bil pa e biaha aki.” I na e momento ey e la hisa su 
shimir pa asina Pablo por mira su bil. Pablo tawa- 
ta contento mes, y despues cu e la duna e mucha 
muher e doscien florin, e la dicidi di bai su cas bek. 
Su tata, ansioso ta sperando ariba dje atrobe. 
“I, bo a logra algo e biaha aki, mi yiu?” E tata a 
puntre, na cual Pablo e yiu a conteste: “Papa, e 
placa ta bon deposita mes, pero awor loque mi me- 
ster ta trescien florin pa mi cuminsa cumpra algun 
cos pa e cas. E tata no a protesta aunque cu e su- 
ma e biaha aqui a subi mas halto atrobe, pero e la 
dicidi di dune e trescien florin. 

Pa su mayan mainta ora cu Pablo a sali atrobe e ta- 
ta a dicidi di sigui Pablo di un distancia. Pablo a 
bai directamente trobe pa e cas. Un rato despues 
Pablo ta para na e porta di cura atrobe. E mucha 
muher a mire, y a bin di biaha serca dje, y e biaha 
aqui e la habri e porta di cura pa asina e laga Pablo 
drenta paden. I hunto nan a bai tras di un mata, 
caminda ta tin un banki. “Pakiko bo a bolbe tro- 
be?” E ta puntrando Pablo, mientras cu e ta pasan- 
do su man ariba Pablo su cabes. “Mi no ta durf di 
conta bo! “Ai si, conta mi esey! lo mi segura bo, cu 
lo mi tuma bo contesta como serio. Pablo su voz a 
cuminza resona jen di deseo y emocion. 

“Dama preciosa di mi curazon! Mi ta sufriendo 
masha hopi mes. Dia y nochi mi ta cu e deseo pa 
mira bo manera bo ta.” 

“Pero, pesey bo no mester sufri tanto asina! E mu- 
cha muher a bise, na cual Pablo a conteste: “Mi ta 
spera cu bo no ta sinti bo ofendi, pero ta solamente 
si bo perminti mi, di mira tur bo curpa, mi dolor lo 
por calma. Si bo kita tur bo paña, anto bo bin dru- 
mi serca mi, ariba e banki aki, lo mi duna bo tres- 
cien florin!” 

E mucha muher na prome momento a cuminza bira 
bleek, pero despues di un tosamento, e la contesta: 
“Bon, mi ta di acuerdo.” E mucha muher a bise cu 
un stem manera di uno cu tin un poco miedo. 
Despues cu nan a drenta e mundo di dushi. Pablo 
a dicidi di dune e trescien florin. Pero e mucha 
muher e ora ey a cuminsa bira nervioso, y e la cu- 
minsa bisa Pablo: “Tende, bo a duna mi en total 
seiscien florin, lo mi duna bo e seiscien florin ey 

bek, y ademas lo mi duna bo dosmil florin ariba, si 
bo lubida ariba tur loque cu a pasa e ultimo tempo 
aki entre nos dos.” 

“No, esey si mi no por haci, Pablo ta papiando cu 
ne. “Pero bo no lubida, bo ta haña bo seiscien flo- 
rin mas dosmil florin.” E dama ta conteste. E tata 
kende ta skondi tras di e cura, no por a domina su 
mes di loque e la tende, y a cuminsa grita: 

“Mira, mucha kens, ta kiko bo ta spera mas, esey ta 
un bon ofrecio mes!” Na momento cu e mucha 
muher a tende es stem ey, e la lanta bula ariba ma- 
nera un colebra, y cu un cara tur cora di spanto e la 
core drenta e cas, lagando Pablo so atras. 

Pablo a keda tur tristo, sin e mucha muher, y e mas 
principal tambe ta sin e placa pa console. Pa un 
momento e la tira un bista ariba e porta caminda e 
mucha muher a somenta door di dje. Despues cu 
pasonan calma e la camna bai caminda cu e tata ta 
para, y ey nan e la bise: “Papa, mi ta sorry... pero 
mi a purba tur manera pa para ariba mi mes pia, 
pero ta papa mes tin culpa, cu mi no a logra, asina 
ta papa mester sigui mantene mi awor. Pasobra ta 
papa tin e culpa cu mi a perde tur e placa cu mi a 
inverti. 


Casa de Granito 
Aruba 

Aunque cu 25 Maart 1977 tawata un dia cu Aruba tawata ariba abouw pa e referendum, uncu no a 
haci nmchopreocupacion cu tur esey, tawata Femando. 

Femando ta contento y feliz si e ta hunto cu su pushi misifuz y cu su cacho jama Bubali Asina ta cu 
e tantisimo pitamento di auto e dia ey, no por a logra di kita Femando for di su animalnan stima. 

NO DESCUIDA E BELLESA DIBO GARGANTA 

Hopi biaha un muher no ta duna e berdadero 
balor di e importancia di un garganta desde un pun- 
ta di bista fisico. 

Ta di hopi importancia si bo por tene na cuenta cu 
bo garganta ta e steun di bo cabes y esaki tin hopi 
di hasi cu un bunita postura di henter bo figura. 
Pesey bo mester juda fortalece bo lineanan cual bo 
por logra di dos manera: 

Interiormente: 

door di reafirma bo musculonan door di ejercicio- 
nan. 

Exteriormente: 

door di duna bo cuero su cuido cual ta exigi e me- 
sun atencion cu bo cara. 

Dobbel cachete y e plooinan ta e amenasanan di 
mas grandi cu ta existi contra e bellesa femenina di 
loke ta concerni na un garganta di hende muher. 
Sinembargo e aparicionan aki lo retarda hopi si tur 
dia bo dedica un paar di minuut na ejercicionan pa 
bo garganta. 

Aki mi ta duna dos ejercicionan pa bo garganta. 
1. Drumi dwars riba cama lagando bo cabes y bo 
garganta sin apoyo. 

Awor laga bo cabes baha poco-poco, te ora cu 
e ta colga completamente patras. Keda den e 


VIVIAN WEVER-LOPEZ 


posicion aki un paar di seconde y bolbe hisa 
bo cabes poco - poco te ora cu bo hajé den un 
nivel horizontal cu bo garganta y bo schouder- 
nan. Ripiti esaki varios biaha pero no mas di 
seis. Corda cu tur pura (liher) mester wordu 
evita. 

2. Sinta cu bo pianan gestrek y sera y steun cu 
bo elleboognan ariba flur. E cabes bo ta laga 
colga patras. Awor bo ta hasi un boog cu bo 
cachete, primeramente te ariba bo busto y 
despues manda bo cabes patras atrobe y lagé 
colga y relax. E peso di bo curpa mester ta 
steun continuamente ariba bo elleboognan. 
Ta di importancia pa bo cachete haci e boog 
mas granci cu ta posibel. Haci e ejercicio aki 
6 biaha poco - poco. 

E ejecicionan ariba menciona por wordu haci ki ora 
cu bo tin e tempo, pero preferible tur dia. 

Door di cana semper recht cu bo garganta NO hin- 
ca den otro lo bo evita e “Cachete Dobbel”. 
Tambe lo ta bon si tur anochi bo por duna bo gar- 
ganta un bon masage cu un crema. 

Tur esakinan ta tuma poco di bo tempo pero e re- 
sultado lo ta hopi satisfactorio. 


DISTINGUI BO MES 
HUMANDO 

UarLro 



SUPERIOR TOBACCO N.V. O'Stad. Aruba. 

ENTREGAMENTO Dl PREMIO Dl E ENCUESTA 
Dl REVISTA AMISTAD NA TELE - ARUBA. 


Un anochi sigur di placer y alegria, tawata e anochi 
di 22 Maart, den e show di Tico Kuiperi, Show 
Time. 

E studio tawata cambia den estilo di un nightclub, 
mientrascu un cantidad di sonrisa tawata brilla den 
e studio di Tele Aruba. Tawata presente e anochi a- 
qui tur e candidatanan cu lo bai competi pa Miss 
Teen Princes. 

Tawata e anochi na unda e triunfadornan di e en- 
cuesta organisa pa e revista Amistad, lo ricibi nan 
premio. Nos ta tin e honor di a sinta na mesa hunto 
cu e manager di e banda Los Juveniles, Sr. Victor 
Oduber, tambe na nos mesa nos ta tin e compania 
di tres candidata pa e certamen di Miss Teen Prin- 
ces, Stra. Patsy de Kort, Neomi v/d Berg y Jolanda 
Everon. Ki un belleza nan tres tawata formando cu 
nan mirada, cu nan boca, nan stem y nan hari. Ta- 
wata un anochi limpi, cu tur e bellezanan aqui. 
Tico Kuiperi den su estilo tawata presenta e show. 
Mientras cu e bar no tawata falta nada, pa nos gar- 
ganta no keda seco. 

Trio Arubeños cu nan voz y melodianan 
tawata berdaderamente un ora bastante emocio- 
nante, na e momento cu e premionan a wordo en- 
trega na e personanan, cu henter Aruba tawata si- 


gui stap pa stap. 

Entre e feliz ganadornan cu ta tin e honor di ricibi 
un premio di e encuesta di e revista Amistad, ta lo 
siquiente: 

Betico Croes como e politico mas Popular, y tambe 
como e persona mas importante, Eli Kock como e 
deportista mas destaca, Boisi Croes, como e cantan- 
te mas popular, y tambe pa e disco compone pa 
nos artistanan mas gusta, cu e cancion "Mi ta can- 
sa", e premio pa e actor mas formidable a bai pa 
Oslin Boekhoudt, Ruben Garcia a sabi di logra dos 
premio, esey ta como e discjockey mas mihor y 
tambe pa e animador mas mihor, e radio emisora 
mas scucha na Aruba, tawata Voz di Aruba kende 
tambe a ricibi un premio, e premio pa e conhunto 
mas gusta a bai pa Los Juveniles, mientras pa e 
beatband e premio a bai pa R.P.M. 

Mientras cu centenares di formulario a wordo yena 
pa e lesadornan di e revista Amistad, pa futuro, un 
Aruba independiente. 

Sr. Atan Lee hunto Ronny Croes, e propetarionan 
di revista Amistad atrobe a sabi di brilla cu nan exi- 
toso encuesta. 

Revista Boulevard kier manda un palabra di felici- 
tacion na tur e ganadornan, pabien y masha pabien. 




DEN NOMBER Dl MOVEMIENTO ELECTORAL Dl PUEBLO, 
Ml TA EXTENDE PALABRA Dl FELICITACION Y GRATI- 
TUD NA HENTER E PUEBLO Dl ARUBA, CU A ACUDI 
Dl A VOTA PA INDEPENDENCIA Dl ARUBA. 

NOS LUCHA LO SIGI HASTA EL FINAL. 

NOS INDEPENDENCIATA SIGUR 

BETICO CROES 
M.E.P. 

Foto:Harry Croes. 



Pueblo di Aruba, ariba e fecha historico 25 Maart 1977, a sabi di demonstra nan deseo pa e liber- 
tad di Aruba. Un multitud grandi di personas, despues cu e resultado ta conoci, a uni hunto na e 
residencia di Sr. Betico Croes. Sr. Betico Croes den un palabra di discurso na e presentenan, a du- 
na di comprende, cu mas cu nunca e lo bai lucha hunto cu e pueblo, pa Aruba su libertad. Tawa- 
ta ya mainta, ora cu e ultimo celebradornan di e victoria a bandona e residencia di Sr. Betico Croes 

¥ ^ ^ 

Escandaloso asalto na 
banco di Sta Cruz 

ij REVOLVER A SER PUNTA ARIBA STOMA DI 
; MANOLO SALAZAR. 


‘ Na e momento cu Sr. Manolo Salazar e mainta 

^ di 30 Maart tawata marando su dashi pa e bai tra- 

j bou, ningun momento e por a pensa cu e lo bai en- 

! contra cu e aventura cu nunca e la biba soña cu ne. 

i! 

I E dia a babri, poco poco e camindanan ta jenando 

i cu auto. Den caya bo por tende voetstapnan di e 

bendenan cu ta baiendo pa nan trabouw. Hopi di 
I nan ainda cu un cara di soño. Un di nan cu tambe 
i a presenta na su trabou, na e kantoor principal di 

I Algemene Bank Nederland, ta Sr. Manolo Salazar, 
mani^er di e bijkantoor di Algemene Bank Neder- 
land na Santa Cruz. Despues di a prepara su mes, 
hunto cu su dos compañero(a) a drenta den su au- 
to pa bai riunbo pa e bijkantoor na Santa Cruz. 
I Cu velocidad normal nan ta dirigiendo nan mes pa 
santa cruz. Ariba e caminda di Playa pa Santa Cruz, 
nan ta contrando cu autonan cu ta baiendo pa 
playa, algun ta bai cu un velocidad un poco hal- 
to. Nan ta laat pa nan trabou, talvez e wekker no a 


funciona. Cu algun cambio di palabra cu otro, nan 
a bin jega na e lugar cu nan mester ta. Den vecin- 
dario ta keto, ta parce cu ainda nan ta den e mun- 
do di soño. Di leeuw un grito di un gai ta resonan- 
do. Cu un velocidad ya abouw, Manolo a dirigi e 
auto dilanti e kantoor, cual memey di algun yerva 
la luci manera ariba un t£^ijt, 

E oloshi na Manolo su man ta marcando 8.30 di 
mainta. Cu e maletin na su man, Manolo hunto cu 
e dos otro empleadonan ta bahando for di auto, 
ora cu diripiente nan atencion ta wordo hala pa un 
auto blanco chiquito di cuatro porta cu dos perso- 
na aden, a bin crusa nan dilanti. E porta di e auto 
blanco chiquito a ser habri, y un homber tur disfra- 
za a sali afor, cu un revolver den su man punta ari- 
ba nan. 

“Bon, ta ki sorto di chansa esaqui ta awor?” Mano- 
lo ta pensando den su mes. Cu e revolver punta ari- 
ba dje, e homber disfraza den e idioma ingles ta du- 
na di comprende cu e mester placa. 


i 


Bo kier un bonpotret di bo yiu? 
Laga un profesional sacé! 

BAI NA 

Un momento Manolo ta tirando su bista ariba e 
casnan, sperando cu por bini un ayudo. Pero su bi- 
sta ta encontra solamente cu e casnan cu ta parce 
manera cu nan ta bandona. Solamente e aire fesco 
di mainta ta e unico compania cu nan tin. 

Cu un bista tirando ariba e homber, e por a mira cu 
e homber, un persona flaco, no mucho largo pero 
cu un tamaño regular, ta completamente disfraza. 
Ariba su cabes e tin un helm cu nan ta core brom- 
mer cu ne, su cara ta skondi den un meya, tambe 
su man, na cual e tin un handschoen bisti, tambe ta 
tapa cu meya. Diripiente su atencion cu e ta 
dunando na e homber disfraza a wordo kita. Cu un 
forsa, e maletin a wordo ranca for di su man. Ma- 
nolo cu ainda no por a bin na kere^cu akinan ta 
trata di un robo ta puntra: “What isthis?”Mucho 
e no mester a spera ariba un contesta; “Esaqui no 
ta un wega, pero esaqui ta algo serio.” E homber 
disfraza a responde, cu un voz no mucho agrada- 
ble. 

Pero pa sorpresa di e ganster, e maletin ta conte- 
niendo solamente di algun documento y algun pa- 
pel di banco. E ganster no a keda satisfecho y a 
exigi e ora pa Manolo habri e bahul di e auto. 
Cu calma Manolo ta bayendo na e auto, mientras e 
homber disfraza ta camna na un banda cu e revol- 
ver punta ariba dje, y tirando asina bista tambe ari- 
ba e dos otro empleadonan. Poco poco, Manolo ta 
habriendo e bahul, sperando cu por bin un ayudo 
ainda. Cu un sodor ariba su frenta, Manolo a habri 
e bahul, pa despues mira e botin cu mas o menos 
75.000 florin somenta den e gangster su man. 
“Boso para keto, y no move.” E gangster ta comen- 
da nan, mientras cu e la core subi e auto, caminda 
e otro compañero ta spere. 


For di algun stof cu tawata bulando, Sr. Manolo 
hunto cu su dos otro compañero ta mirando e auto 
ta somenta for di nan bista cu e 75.000 florin. 

Esaki ta un di e actonan mas baho cometi aki na 
Aruba, caminda 75.000 florin a ser roba. 

Te na e momento cu boso revista Boulevard tin cu 
bai pa wordo imprenta, ainda e gansteman no a 
wordo localisa. 

E gansternan ta core den un auto chiquito cu cua- 
tro porta, posibel un auto japones. Nan ta tin un 
helm bisti ariba e meya cu ta tapando nan cara, y 
un capa pa tapa solo na e helm. Tambe nan tawata 
usa handschoen na nan man, cu tambe tawata tapa 
cu un meya. Nan ta tin un coverall cu manga largo 
bisti. Nan tawata papia ingles, pero no e accento 
bo por ripara, cu nan no ta parce cu nan ta habla 
ingles. Of nan ta papia e ingles malo pa expres? 
Lo ta algo sublime, cu si cualquier tip cu boso tin, 
pa avisa polis. E tip di mas chiquito talvez lo por 
sirbi. Bo nomber lo keda secreto na polis, si esey 
ta bo deseo. 

Revista Boulevard ta haci un peticion, pa tur hende 
duna e cooperacion necesario cu e polis mester, pa 
asina captura e gangsternan aki, cu ningun momen- 
to mester ta liber den nos comunidad. Ban brinda e 
cooperacion, si nos sabi algo, ya pa asina nos no tin 
cu puntra, cu ta cual banco lo sigui awor! 


G 




Marcelo i Croezo, 
persona cu amor pa agricultura. 


Tawata dos or di atardi na e momento cu nos ta co- 
riendo den auto buscando e cas di Sr. Marcelo A- 
gustin Croeze, ora cu na un cierto momento nos a 
bin mira na nos banda drechi den un veranda sinta 
un homber den un stul ta sosegando. Nos a dicidi 
di bai mas cerca cu e auto, pa puntre cu e no por 
bisa nos ta unda Marcelo ta biba. 

Marcelo boso ta buscando?" e ta puntrando nos, 
despues cu nos a bise si, cu un hari e la contesta; a- 
wel mi ta kere cu ta mi mes ta Marcelo, y cu ta a- 
pui nan mi ta biba." Asina na e prome momento 
nos por a realiza caba cu Sr. Marcelo ta un persona 
di bon humor. Sr. Marcelo Augustin Croeze ta casa 
cu Concordia Croes. Hunto nan dos tin awor 132 
ana na e mundo aqui. For di mucha, nan tur dos a 
cu amor pa agricultura, y tambe den cria di 
bestia. Asina ta, cu no ta nada straña cu Boulevard 


a dicidi pa entrevista Sr. Marcelo Croeze, den e aña 
aqui, aña di agricultura. 

Tawata hopi aña pasa, ora cu 4or di madruga un 
pareha jong ta cuminza ta traha den aloe, cu sodor 
y amor pa nan trabou nan ta trahando den e serena 
di madruga. Mientras cu hopi ainda cu un sonrisa a- 
riba nan cara ta birando of lorando den nan cama, 
ja nan ta cuminza ta drama nan sodor ariba e aloe 
nan. Sodornan cu no ta falso pero natural. 

Solo ta hopi halto, y su rayonan hopi fuerte, na e 
monnento cu e pareha a termina nan trabou di cor- 
tamento di aloe, ta dos or di atardi. Sosiego no ta 
parce cu nan conoce. Cu dos burico nan ta sali pa 
bai kap palo na baranca cora. Solo ya ta dunando 
señal cu e ta cla pa bai drenta. Mirando otro cu wo- 
wonan satisfecho nan ta duna otro di comprende 
cu nan tin bastante palo gekap caba pa e dia ey. E 

10 











solo tambe a caba di baha, su deber tambe a wordo 
cumpli. E nochi cu su scuridad poco poco ta cu- 
minsa ta drentando. Ta mas o menos 7or di ano- 
chi. Pero e trabou ainda no a termina, pero ta parce 
cu ta awor e ta cuminza. Cu dos burico carga cu pa- 
lo, nan ta pasando (caminda awor ta drive inn) den 
un caminda di tera pa bai na e forno di aloe na Bar- 
I cadera pa cushina aloé. Tambe cargamento di awa 
for di tanki mester wordo haci pa muha e matanan 
; di mespel, y pa planta jambo. Ta pa banda di 1 lor 
di anochi ora cu nan trabou a keda cla. Mester ta 
mas o menos pa banda di 12or of lor di marduga 
% cu e pareha jong mester a coi cama pa sosega nan 
i curpa, pa asina pa su mayan nan por ta ariba pia a- 
trobe pa 3or di marduga, pa asina nan por cuminza 
cu nan trabou pa 4or di marduga. 

Esaqui ta un relato cortico di Sr. Marcelo Croeze y 
^ Sra. Concordia den e tempo di antes. Un bida facil 
nan no tawata tin, nan ta tin un bida duro, pero a 
^ sabi di bringa pa asina a triunfa di e duro, si antes 
nan tawata fia tereno di otro hende pa haci e tra- 
i bou cu tanto amor nan tin pe, awor nan ta doño di 
varios cunucu y tres cas. Sr. Marcelo hunto cu su 
señora te dia di awe ta biba di agricultura. I cu su 
trabou ta di gran balor, nos por a realiza esey door 
j di mira un certificado cu ta colga na muraya, cu ta 
bini di nos reina tan stima, La reina Juliana. 
"Awel laga mi cumtnza na bisa, cu e articulo cu a 
sali ultimo dert courant, caminda nan ta papia di 
S muhamento d't Aloe, cu e hende cu ta autor di e ar- 
I; ticulo ey, no ta parce hende cu a jega di traha cu a- 
'f loe. Pasobra muhamento no ta necesario, eyobida 
•; cu nos tin aqui ta suficiente pa tur tempo pa e aloe- 
ji nan. Pero ta traha mester traha cu nan, y tene nan 
limpi. Su señora cu ta sinta na e otro banda di nos, 
ta tirando un bista ariba su casa, e sabl cu su casa ta 
I bon na tur altura di aloe. Kere mi, Marcelo ta sigui, 

: si nan pone trabou di aloe, lo ta sigur cu tur hende 

cu kier traha tin trabou, y cu un ganamento di 300 
j of 400 florin pa siman, trahando 36 ora pa siman. 
Aruba tin aloe pa henter mundo, pero ta siña mes- 
ter siña e hendenan traha, laga nos bisa cu den hen- 
ter Aruba tin un 500 mucha cu kier traha den aloe, 
pakiko no . . . si den un siman bo por siña com pa 
I, haci e trabou ey. Mi no ta comprende ta di con go- 
bierno no por organisa un sorto di curso pa e mu- 
chanan cu ta bai kita for di school, envez di manda 
e muchanan ey bai siña traha cu hero, nan por siña 
e muchanan traha cu algo cu nos mes tin aki nan, e- 
I sey ta aloé. Marcelo ta pronunciando e palabra ey 
j, bon cla, pa e tin sigur cu e palabra ey a drenta mi, 
l pa despues di un pause chiquito continua atrobe: 
"No lubida cu nos tin e mihor aloé di mundo. 
Tende un cos aqui, mi ta bai conta bo algo, y cu 
mirada dirigi na un manera cu e ta hinca su mes 
E den e pasado e ta cuminza ta conta: "Mi sabi door 
“ di tempo cu mi tawata mucha, di tres hende cu a 
jega di haci un apuesto oa corta aloé, pa un mo- 
mento Marcelo ta tene un silencio, pa despues si- 
gui, mi por menciona nombernan di e tres hende 
bieuwnan aqui, nan ta . . . Eloy . . .si, Eloy de 
Vries, Bernardo Rozenberg, y Nachi Koolman. Bo 
sabi cuanto galon nan a corta pa dia?" Ningun i- 
dea, mi a laga sa. Bo no ta figura bo talvez, Marcelo 
ta bisando mientras cu e ta mirando na mi, 90 ga- 
lon di azeta ... figura bo ... 90 galon di azeta, an- 
to pa dia." 


Marcelo te un tres aña pasa tawata cria baca tambe, 
di esey Marcelo ta bisa lo siquiente: 

"Mi a cria baca, pa un 45 aña largo, actualmente mi 
no tin baca mas, pero mi ta sperando si atrobe. 
Baca ta e unico bestia cu ta paga pa su mantene- 
cion, Marcelo ta contando. Pero baca ta un palabra 
cu ta resona grandi, pesey tin hopi hende cu tin 
miedo di cumpra of cria baca. Pero bo ta haña dos- 
cien cabay porehemplo, un cabay ta mes grandi cu 
un baca, pero un cabay no ta duna bo nada, Marce- 
lo ta splicando, mientras cu e ta sacudiendo su ca- 
bes na e momento cu e ta mencionando e palabra 
no. No un cabay no ta produci nada, y toch nan ta 
cria nan, anto cria nan bon tambe. 

Porehemplo, un hende ta bisa, mi ta bai cria 10 car- 
ne . . . e palabra ey no ta munstra grandi. Peró, 10 
carne ta come pa un baca, Marcelo ta bisando cu 
un voz mas duro, y bo ta haña cu 100 galiña tambe 
ta come mes hopi cu un baca. Pero waak kiko 100 
galiña por produci pa dia, Marcelo cu un hari ariba 
su cara ta puntra, pa despues e sigui, ' mira kiko 
10 carne por produci pa dia, bo por bisa nada, ni 
cien carne no por produci pa un baca. 

Baca ta un bestia util, ami ta haña cu baca ta un be- 
stia masha necesario, pasobra no tin ningun pro- 
ducto na mundo cu por iquala cu leechi di baca 
fresco. Un baca si e ta bon cuida e ta duna bo 4000 
liter di leechi pa aña. Un momento Sr. Marcelo a 
tene un silencio, na unda mi a dicidi di puntra, ta 
kiko e ta pensa di Daniel Leo? Marcelo ta contesta: 
"Daniel ta un mucha cu a lanta di chiquito den 
esey, y e tin e amor pa agricultura. Lastima, Mar- 
celo ta sigui bisa, cu antes gobierno nunca a haci 
nada den e tereno aqui. Mi por corda ainda eom un 
diescinco aña pasa, mi a haña problema cu bende- 
mento di leechi, como cu ja e tempo ey ya Aruba 
no tin baca mas, y e hendenan no tawata parce in- 
teresa den cumpramento di leechi, com mi a jega di 
acerca bestuurcollege e tempo ey pa juda mi cu un 
propaganda, envez di papia asunto nan politico na 
radio, nan por duna den nan programa, e valor cu e 
leechi di baca tin, pasobra nos tawata mas hende cu 
tawata cria baca. Na e momento ey Sr. Marcelo a 
keda manera cu ainda e ta recordando esey, manera 
te e dia di awe, pa despues cu un voz sin gracia, e ta 
puntra, y bo sabi kiko nan a contesta mi ariba 

esey? Nan a contesta mi; "Mira si bo no kier perde 
bo baca cu cuero cu tur, anto mihor bo trece abat- 
toir." 

Marcelo ta laga nos sabi cu ela bende lechi tur rond 
di Aruba. "Nos tawata bende leechi na Mariniers- 
kazerne, hospital, Imeldahof, serca tur dokter casi, 
cu hotelnan y tambe cu bapor, y un cantidad di lu- 
gar mas. Loque si mi ta haña cu ta necesario, Mar- 
celo ta siguiendo cu su combersacion. Porehemplo 
bo ta haña e muchanan na school ta bebe limonada 
cu pan, nan boca ta keda roos di limonada, no cu 
mi tin algo contra, un limonada ta bon pa algun 
vez. Pero si den un beker di cartoon nan lo por ha- 
ña esey na school, e lo sali e mes un prijs of talvez 
mas barata cu limonada, pero mi ta puntra, cuanto 
valor e leechi ey no tin mas cu limonada. Si ta lee- 
chi di baca, e lo juda e criaturanan hopi mes, paso- 
bra leechi ta algo cu ta cura hende di tur sorto di 
malesa cu dokter nan no por juda, esey mi sabi, 
door cu mi a experimenta esaqui hopi caba. 

"Lo mi por duna un ehemplo, Marcelota bisando, 
mi ta conoce un amigo di mi, awor e tin su ochen- 
ta aña, e ta tin un yiu di diestres aña, e yiu muher 
ey tawata swak, nan a hibe tur caminda, e tin san- 
ger abouw. . . e mucha ta geel di swak cu e ta, nan 
a hibe tur dokter, pero ningun caminda nan por a 
judele, na corsouw un dokter a bisele; "Mira pa bo 
hiba e mucha caminda cu tin baca, y laga nan hala 
un glas di leechi y duna e mucha tur dia. 

E homber a bin serca mi cu su yiu, y asina e proble- 
ma cu ningun dokter no por a cura a keda resolve. 
E mucha ey a bin bira bon, y awe e ta mama di un 
cantidad di yiu." 

"Tende, laga nos pasa pafor, y lo mi laga bo mira e 
hoffie, Marcelo ta invitando nos. Pero prome cu 
mi bai den cunuco, laga mi coi un pida pan, pa e 
piscanan. Despues di a somenta den cushina pa un 
momento, Marcelo a bolbe cu un pida pan den su 
man. Tranquilo nos ta camnando den e cunuco, 
caminda un cantidad di mata di fruta ta sperando 
nos, manera ta modela nan ta modela pa nos cu 
nan foyonan, di e color geel y berde, of berde y 
geel. 

Dilanti un regenbak, cu e parti ariba habri, nos a 
bin a para, pa asina Marcelo tira algun pida pan pa 
un cantidad di pisca cu ta landando ey den. Ariba 
e pregunta ta cu ki doel e ta cria e pisca nan ey? 
Marcelo ta contesta: "Pa proteccion contra sangu- 
ra, nan ta come tur e sanguranan y tambe e webo 
of e bacterianan, nan no ta duna e sanguranan nin- 
gun chens. Despues cu Marcelo a tira e ultimo pan, 
nos a sigui camna den e cunuco, mientras cu Mar- 
celo ta sigui combersa: "Loque ta e awa cu nos tin 
bouw tera ta bon pa muha coco y mespel directo, 
pero si bo kier cria mango, lamunchi, tur e mata- 
nan ey tambe bo por usa awa di pos pa nan, pero 
indirecto." Ariba e pregunta kiko e kier meen cu 
indirecto, Marcelo ta contesta: "Indirecto kier 
nieen cu bo ta coba un sorto di gut, un distancia 
for di e matanan, y bo ta jena cu awa, anto e mata 
mes ta bai busca e awa cu e tin necesario di dje, co- 



mo cu awa di pos ta un poco brak, e mata mes ta 
cana busa e frescura cu e kier. Door cu e awa no 
ta bai directo na e mata, e no ta forma saltpeter, y 
asina e mata di fruta ta biba bon cu ne. 

Camnando hunto cu Marcelo, nos a bin jega banda 
di un mata di mespel, cual ta masha carga mes cu 
mespel. Un chuchubi cu tawata saborando di e fru- 
tanan, a wordo stroba, y a bula bai. "Mespel tam- 
be mi ta haña hopi, Marcelo ta contando, mientras 
cu e biento ta formando un canto suplando door di 
e matanan. E palonan di mespel semper ta carga, 
pero tin biaha cu mi ta perde hopi mespel, door cu 
mi no tin tempo pa kita nan for di palo, Marcelo ta 
contando. "Año pasa na principio di 1976, Marcelo 
ta sigui conta, mi a planta patia, y nos a bin na ha- 
ña diescuatro mil kilo di patia ... esey tawata des- 
pues di cosecha, y tur, pero tur mes a wordo bendi, 
Marcelo ta contando cu un orgullo den su voz. 
Patia ora cu e pari ta tur dia nos tin pa bende. 
Ariba un pregunta, ta kiko pinda por produci? 
Marcelo ta responde e pregunta: "Awel, si bo plan- 
ta un hectare na pinda, bo por haña un bintimil flo- 
rin. Hopi mas nos por a keda combersa cu Sr. Mar- 
celo Croeze, pero debi cu Sr. Marcelo tin un com- 
promiso pa cumpli cu ne, nos mester a pone un fin 
na e entrevista cu Sr. Marcelo Croeze. Cu paso nan 
calmo, nos ta saliendo for di e cunucu. Di leeuw 
nos ta tende un chuchubi ta fluit su cancion. 
Un vez mas mi ta tira un mirada atras, na e mata- 
nan di fruta cu tur su foyonan, di geel te berde of 
di berde te geel. 

E AMeR 

IMPCSIBEL 


Tawata ariba un dia den Maart 1965, ora cu 
Angelina Heaton di apenas 21 aña a ocupa un parti 
di mi bida, mi ta tin e momento ey 34 aña di edad. 
Angelina semper a goza di un bon studio. Entre 
otro e tawata na un school na Inglatera na cual des- 
pues di ey e la bai na un kostschool na Zwitserland, 
na unda di ey e la bai na Connecticut na Merca. 
Su mama tawata un americana, y su tata ta un co- 
merciante rico cu ta bini di Inglatera. 

Un aña prome, mi a cuminsa traha como hoofd- 
boekhouder pa Sr. Heaton pa un bon salario. 
For di e momento cu mi a mira Angelina pa di pro- 
me vez, mi a bira enamora di dje. E tawata un mu- 
cha muher bunita y semper alegre. Pero nunca mi 
no a pensa di trata na roba su cariño, como cu mi 
sabi cu mi ta di mucho mas edad cu ne. Pero su ta- 
ta tawata forsa mi pa haci esey! “Pakiko bo no ta 
sali un biaha cu Angelina? E tin un simpatia pa bo. 
Nunca mi no a pensa, cu su curazon un dia lo tin 
un sintimento pa mi, pero esaqui a pasa toch-of tal- 
vez ta parce asina. 

Den mi mes mi ta pensa; “Esaqui talvez ta sola- 
mente un stimacion como respet pa un homber di 
mas edad cu ne, of podiser e ta mira den mi un 
homber cu ta manera un tata pe.” Pero sinembar- 


go un dia nos a sali pa bishita algun club, y eynan 
nos a bin na baila, y tambe despues diferente vez 
nos sa bai lamar pa asina nos landa un poco. I ora 
cu nos ta hunto, mi ta sinti mi asina contento, cu 
mi tin un sintimento cu mi ta di e mes un edad cu 
ne. I asina dia pa dia mi ta cuminza na haña un sti- 
macion mas y mas pe. 

Angelina, ta un mucha muher un poco wild, e ta 
naci pa aventura, bo por bisa di dje. E ta gusta un 
mundo pa e ta sinta tras di un stuurwiel di un auto 
de careda, y tambe pa e por ta den un avion chiqui- 
to nan pa, asina e por haci weganan di acrobat cu e 
avion. M ta tin un sintimiento - cual despues a re- 
sulta cu toch mi ta razon - esey ta cu su tata, lo 
kier pa e casa cu un homber di mas edad cu ne, pa 
motibo cu e tin miedo cu su yiu muher keda cu un 
bida di aventura asina, cual por resulta su morto 
despues. 

“ROLAND, LO BO KIER CASA CU MI?” 

Pero loque si mi no tawata sabi, ta cu su tata a 
laga sabi, cu si e mester bira mi señora, cu e lo here- 
da mei millon. pond, y ademas tur e control di su 
negoshi. Pero si ençaso e lo mester casa cu un otro, 

contra e gusto di su tata, lo e haña solamente 
10.000 pond, mientras cu e resto di e placa lo bai 
paqualkier doel pa un bon beneficio. 

Esey a forma e motibo, cu ta Angelina mes ta esun 
cu a ofrece mi, jpami casa cu ne, despues di siete 
luna cu mi a encontra cu ne pa di prome vez: 
“Roland, lo bo kier casa cu mi?” 

Na prome momento, mi no tawata tin palabra pa 
conteste, e pregunta ey a cai manera un sorpresa pa 
mi. Despues mi a puntre: 

“Bo amor, lo ta bastante grandi pa mi, pa bo ser mi 
esposa?” I cu un mirada amoroso den su wowo- 
nan, e la contesta mi: “Kere mi, mi kier bo hopi 
mes. E amor berdadero mes lo sigui despues. Nan 


ta bisa cu e hendenan cu ta haña amor liher pa 
otro, masha poco vez ta logra e berdadero felici- 
dad, y cu amor ta cu tempo e ta bini. Mi ta stima 
bo bastante pa mi por bira bo señora. Lo ta sigur 
cu papa tambe lo ser contento, si e tende cu nos lo 
bai casa cu otro. 

Dos luna despues nos a bin na casa cu otro, Ange- 
lina a ricibi un cantidad di regalo for di su tata. 
Nos tawata felis mes, aunque cu mi mes no ta mira 
den^Angelina cu e lo ser un bon ama di cas. Nos a 
cumpra un villa na Sandbanks, pero su bida como 
aventurera e no a lubida. E la keda ta gusta e core- 
mento di auto duro. 

Esey tambe tawata un di e motibonan, cu un tris- 
teza a toca na nos pa di prome vez. Mi tawata na 
kantoor, ora cu mi a tende cu Angelina a haña un 
accidente serio cu auto. Angelina kende tawata na 
estado e momento ey, a perde e baby, y casi e por 
a perde su bida tambe. Despues cu e la sali for di 
hospital, e la ricibi un boet pa motibo di a core au- 
to mucho duro, y tambe e la perde su rijbewijs pa 
tres aña. Na cumiiisamento Angelina a cuminsa 
ta hiba un bida duro, pero despues di algun tempo 
tur cos a sigui normal trobe. 

Tawata mas o menos den e periodo éy, cu Angelina 
a cuminsa ta haci uso di e servicio di Sr. John Dow- 
ling. John Dowling ta un homber divorcia cu ta bi- 
ba dos cas despues di nos. Ki ora cu Angelina mes- 
ter sali pa bai stad pa haci compra, e ta puntra 
John Dowling cu e no por hacie un fabor, di hibe 
cu su auto. Aunque cu John ta sinco aña mas jong 
cu mi, nunca mi no a bin na pensa algo malo, como 
cu mi ta tin un gran confiansa den Angolina. 

I loque cu mi no ta sabi, ta cu Angelina a cuminsa 
ta topa cu ne den skondi. I tampoco mi tawata sa- 
bi cu un amigo, a spierta su tata di esey, mientras 
cu ami e no a conta mi nada. I peor ta, cu su tata a 
consehe pa mihor e termina cu e wega ey, pasobra 
si esey bin sali na claridad, e por ta e final di nos 
matrimonio, y cu si esey socede, cu e no mester 
spera ningun cens mas di su tata. 



Angelina Heaton a muri ariba e dia cu e la speta di cuminza 
un bida nobo. 



Te despues di algun dia,despues di e morto di su senora, 
Roland Yeager a bin encontra cu e carta di su senora, 
caminda tur dedaracion ta para aden. 

GALEFIA MOQERNA 


TAMBE PA AÑA 1977 

Hendrikstraat 15 
Oranjestad 


Tel. 4080 

UN ACCIDENTE FATAL. 

Tawata ariba un mainta tempran, ora cu polis- 
nan a manda jama mi. Ey nan tawata spera mi im 
noticia fatal, mi señora a fallece, e la haña un aci- 
dente cu su auto, y aunque cu e no ta tin e permiso 
pa core auto mas, como cu e la perde su rijbewijs 
pa tres aña, sinembargo toch e la haci esey. Dos 
polis cu ta tin warda e momento ey a mira ta pasa 
cu su auto, cu un velocidad masha halto mes. 

Un di e polisnan cu ta sabi cu e no tin un permiso 
pa maneha un auto, a dicidi di trata na pare. Pero 
Angelina a hisa su velocidad mas ainda pa e mo- 
mento cu e la ripara cu nan ta persiguie'. E la tuma 
un lorada na e banda malo, y a bai dal contra un 
verhuiswagen cu tawata para ey banda. E la fallece 
na e mes un momento. 

Cu lagrima na wowo, mi a gradici e polis despues 
cu e la conta mi di e accidente, y mi a sigui rumbo 
pa e cas di e tata di Angelina, y eynan mi a conte di 
loque mi a caba di tende. Cu su wowonan tur mu- 
ha di lagrima e la para tende, pa despues e bisa mi: 
“Un sorto di noticia asina mi tawata por a spera,' 
Roland. Perdona mi . . . Ta mi ta esun cu a forse 
pa e casa cu bo. Ta mi ta esun cu a trece tur e pe- 
na nan aqui pa bo.” 

Sin gracia, y sin bida mi a keda e momento ey. 
Despues di e entierro mi a dicidi di bai cu vacacion 
na Spaña, pa asina trata na lubida tur e sufrimento 
cu a cuminsa ta rondona mi. 



E negociante Stanley Heaton cu a obliga su yui 
pa casa cu Ronald Yeager. E la sigui e conseho 
di su tata.pero esaqui a bira su desgracia. 

UN DECLARACION CASI MPOSIBEL 

Despues cu mi a regresa for di Spaña, mi a di- 
cidi di duna e cas un bon limpiesa. Hasiendo den 
nos kamber limpi, mi a keda ta mira ariba e mesa di 
toilet caminda semper e sa warda tur su cosmetica- 
nan y su otro productonan. Cu tur tranquUidad mi 
a cuminsa ta kita un pa un di ey nan. E anochi ey 
mi a keda lanta te mitar di diesun, despues mi a di- 
cidi di bai den cushina caminda mi a come un sand- 
wich hunto cu un kopi di thee. Despues mi a bai 
na mi lessenaar caminda mi bista diripiente a en- 
contra cu un carta. Ansioso pa sabi kiko ta skirbi 
aden, mi a habri e envelop pa asina saca e carta 
afor, pa despues lesa lo siguiente: 

“Mi estimado Roland. Na e momento cu bo ta le- 
sando e carta aqui, ya mi ta na e otra banda di e 
mundo hunto cu John Dowling, e homber kende 
mi tin un amor berdadero pe, y na cual sin e per- 


sona ey mi no por biba mas den e mundo aqui. 
Un adoracion pa bo, Roland, mi no tin. Dios di 
cielo sabi cuanto mi a trata na siña stima bo como 
un esposo, pero stima bo cu un amor mi no a lo- 
gra nunca. Mi tawata sabi si, pa semper a respeta 
bo, pero bo tawata un persona mucho bieuw pa mi. 
Door di un sorto di obligacion di mi tata, mi me- 
ster a casa cu bo. Esey tawata algo bruto y inhusto 
contra bo. Mi a trata na haci tur mi posibilidad pa 
ser un bon señora pa bo, pero mi tá desea di perde 
tur derecho ariba tur e placa, cu mi mester perde e 
homber cu di berdad mi ta stima. Pasobra placa no 
ta nada, si bo tin cu keda biba infeliz, bo tawata 
semper bon y cariño pa mi, pero den bo mi ta mira 
bo mas como un tata, cu mi ta mifa bo como un es- 
poso. Mi no tawata fiel na bo, mi ta traiciona bo 
cu John Dowling. Mi ta spera cu bo sabi di com- 
prende mi problema, pa asina bo perdona mi. E 
carta ta firma pa Angelina. 


Robert Nahar Construction 
Company N.V. 

Mi no a perde tempo, y mi a di- 
cidi di bai mesora pa John Dow- 
ling. E la spanta ora cu e la mi- 
ra mi, pero di tur manera e la 
invita mi pa drenta paden. Mi a 
cuminsa pa conte tocante di e 
carta cu mi a encontra, y mi a 
puntre cu e no por haci mi un 
fabor di conta mi e berdad. 
“Angelina mester a contra cu 
mi na Boumemouth, e la cu- 
minsa na conta mi. Nos a reser- 
va un pasashi pa Kingston, Ja- 
maica, pa llor y 30, pa ariba e 
mainta cu ela bin na fallece di e 
accidente. Mi a keda, ta spera y 
spera ariba dje, pero e no a pre- 
senta, John Dowling ta contan- 
do. Mi tawata ariba caminda pa 
busce, ora cu mi a pasa e camin- 
da di e accidente, ey nan mi a 
bin reconoce su auto. Un polis 
a conta mi, cu un hende muher 
joven a fallece di accidente ey. 
Mi a splica e polis cu talvez mi 
conoce. Den hospital mi a bin 
na reconoce cu ta Angelina mes, 
tawata esun cu a fallece den e 
accidente. Despues John a keda 
mira mi manera un homber cu 
no ta importe nada mas, pa des- 
pues e bisa mi lo siguiente: Si 
bo kier bo por mata mi, Sr Yea- 
ger, mi ta dispuesto pa muri, y 
bo tin tur e derecho pa haci 
esey cu mi... 

Pa un momento mi a keda mire. 
Despues cu pasonan calma mi a 
bai pa mi cas bek, e cas cu ta tin 
tanto alegria, awor a keda un 
cas solitario.. . un cas abandona 
cu solamente e recuerdonan di 
mi Angelina.. . 

Sex den prisenan 
na Zieeclen 


E minister di justicia di Zweden, tin un pen- 
samento totalmente otro contra hopi ministernan 
di otro paisnan. Esey por a bini na cla den un en- 
trevista cu e la duna na prensa. "Nos cu ta di Zwe- 
den ta pensa hopi otro ariba asuntonan di homosex 
cu qualkier lugar. Si tin hende hombernan sera 
hunto cu otro hende hombernan pa un periodo ba- 
sta largo, esey por trece un deseo ariba tereno di 
homosex. Sex ta algo cu tur hende tin su necesi- 
dad, tambe esnan cu ta bai sera pa un periodo lar- 
go. Si bo bin na stroba nan, anto bo mes ta esun 
cu ta obliganan di busca sex ariba terenonan pro- 
hebi. 

Y esey ta loque nos no kier apoya. Nos no mester 
prohibi cu e hende hombernan no por encontra cu 
e hende muhernan den un sistema priva. Tresaña 
pasa nos a cuminza cu e experimento cu e presonan 
por topa cu e otronan cu no ta preso. 

No solamente pa esnan cu ta casa, pero tambe pa 
esnan cu ta verloofd, of e otronan cu tin nan mes 
manera di pensa. Nos ta haña cu esaqui ta un nece- 
sario. Pa motibonan di asunto nan di organizacion 
te ainda e sorto di bishitanan aqui, ta tuma lugar 
un vez den diescuatro dia. 

Pero realisando e bon resultado cu e experimento 
aqui a duna, nos lo sigui continua cu nos experi- 
mento: Un mucha homber jong cu den e comuni- 
dad no por a logra qualifica. I si e haña un castigo 
pa dies aña, no ta pesey bo tin cu roba for di dje, 
loqual ta ariba e tereno di sex. Pesey nos ta experi- 
menta ariba prisonnan gemix. E celnan ta di un 
manera mas mihor cu ta posibel. E prisioneronan 
tin nan mes yabi di nan cel, y nan ta liber pa ricibi 


e bishitanan cu nan a invita. Comprende mi bon si, 
no ainda pa henter un anochi, pero pa e par di ora- 
nan cu ta para den e reglamento. Si nan kier tin 
qualkier contactonan sexual, nos no ta contra nan. 
Tambe e hende hombernan por contra cu e hende 
muhernan durante e dia. 


U PHICEM 

La Princesa e muebleria cu servicio 
haito, pero cu prijs nan sumamente 
abouw, ta anuncia cu e tin tur loque 
un cas mester pa brinda bo. 

MUEBLES • TAPIJT - CX)RTINA 

Haci nos un bishita i convence bo mes. 
Loque bo no mira, puntra pe. 

u nncEM 

San Nicolas Tel. 5541 - 5368 



Bouillon cubes cual ta bin den bunita botter. 

Tambe soppi na pakki den diferente sabor manera: 

CHICKEN NOODLES- ASPARAGUS- MUSHROOM 
VEAL SOUP - MINESTRONE— y hopi surtido mas. 


Gallina Blanca 


SOPPI GALINJA BLANCO -Rico na sabor y mas 
barata den prijs. 

AGENTE EXCLUSIVO 

CROLO AGENCIES _ CROLO AGENCIES 

Tambe e werkplaats caminda nan tin cu traha ta ge- 
mix cu hende homber y hende muher, y tambe den 
e sala pa practica deporte, esaqui ta mescos. Den 
nos ley no ta para ningun caminda, cu bo por ta 
contra di un sex, cual por ta bon tambe pa un sa- 
lud. 

Si bo stroba nan toch, anto esey ta haci nan castigo 
mas ainda di loque cu e ta caba. Di tur manera mas 
duro ainda cu e dia nan sera- cu e lo bai haña! 
Cuanto stimacion of amor of un matrimonio no ta 
bai kibra, pa motibo di un prison? Esaqui no ta al- 
go cu justicia mester perminti! Tambe nos ta asina 
leeuw cu e presonan por gosa di un bon salario, ya 
pa asina nan por spaar algo pa dia cu nan porsali, 
nan tin e oportunidad pa por haci un come-back 
den e comunidad. E cooperacion entre e presonan 
y personalnan ta sublime mes y jen di cooperacion. 
Ta algo simpel pa bo sera un hende tras di e tralie- 
nan, sin haci algun preocupacion mas pe. Nan ta 
hende cu ta sera pasobra nan a merece castigo, pero 
no ta pesey bo mester duna nan un trato cu mayan 
ora nan sali liber, nan sali peor ainda for di e pri- 
son, pa drenta e comunidad. Drentando e comuni- 
dad asina nan lo haci e ora ey un fracaso peor ain- 
da. Mi kier keda cu e palabra aqui, den prison mal- 
dad ta wordo crea, y esaqui nos kier ivite aqui na 
Zweden. Mi ta sinti mi contento cu henter e kabi- 
net ta para aqui tras. 

. . .Lastima cu aqui na Aruba nos no ta asina leeuw 
ainda, si bo coi e cooperacion di e prison di Zwe- 
den, anto nos por bisa, cu e prisioneronanaqui ta 
mescos cu cabritonan sera den cura. Pasobra en- 
verdad cu tin hopi matrimonio ta bai kibra pa mo- 
tibo di e tralienan di prison. Pero si bo no a haci 
malo bo no ta bai sera, hopi lo bisa. Awel cu e pa- 

labranan ey, mi ta duna boso rason.Pero, si 

ta e esposo a bai sera, e castigo ta pe. Pero esnan 
cu tin cu keda cu e casti^o mas pisa, ta e señora y 
e yiunan, y net a nan no merece esey. 

Nos no ta pidi di haci di nos prison un palacio di 
placer, pero si pa e prisioneronancasa, lo por rici- 
bi bishitanan priva, pa asina nan por keda lora den 
nos comunidad. 

E supermercado caminda e prijs nan ta unico aqui na Aruba. 
Cu poco placa,bo por haci compra na grandi. 

LINDA SELF SERVICE, bo lugar preferido^u propetario ta 
e conocido Niki de Kort. 

Probecha di hasi sex cu ne, 

o! mi ta tira ho mata 


Un Siciliano cu no ta cumpli cu su honor no 
ta un homber. Hopi familia Siciliano por a bini ey 
tras caba, y awendia nan ta den tristeza. Angela 
Torretta ta un di nan cu no kier tende di su tata, y 
a dicidi di bai contra e deseo di su tata den namora- 
mento cu Giuseppe Rocca. 

Guiseppe Rocca ta un studiante, cu ta bai om cu ne 
solamente pa e tin placer ariba e diasabra anochi- 
nan, y cu ningun momento a pensa cu esaqui lo 
bai bira un amor na serio, pa banda di Angela. 

UN AMOR SIN ESPERANZA 

Angela casi no por drumi anochi, di pensa ari- 
ba e studiante cu lo bai ser e soño di su bida, esun 
cu e lo bai parti tur su bida pe. Pero den tur stima- 
mento tin un strobacion. Su tata tin un otro pen- 
samento ariba esey. E ta un cunucero di campo, y 
e no ta mira nada bon pa su yiu muher casa cu un 
mucha homber cu ta bini for di un ciudad. 

Tur anochi, Angela por para oranan mirando na e 
luna y e streyanan, pa asina e por tin e imaginacion 
di e studiante den su pensamento. Su amor ta algo 
ya grandi caba, y ta mescos cu ta su curazon ta exi- 
gi for di dje, pa e casa cu Giuseppe. 

Pero lastima cu e studiante a cuminsa fada y asina a 
dicidi di pone un final na esey. "Mi ta haña bo un 
mucha muher simpatica, pero esey no ta bastante 
pa mi casa cu bo. I ademas mi ta haña cu tanto pa 
bo y ami lo ta bon, si nos kibra cu otro, y tambe pa 
stop di topa of mira otro." Giuseppe ta bise. 

Angela a jega su cas bek, bouw di lagrima, y bouw 
di yoramento e ta cuminsa ta conta su tata. "E no 


kier ml mas. Mi lo bai mata mi mes, mi no por sin 
su amor mas. Mi kier casa cu ne, of asina mi no 
kier biba mas tampoco." Como un bon tata, Felix 
Torretta ta trata na consola su yiu muher. 

"Pero mi no a taha bo di dje, mi a spierta bo cu e 
homber ey no por haci bo feliz. Pero su palabra- 
nan envez di a calma su yiu, Angela, a pone Angela 
mas den yoramento ainda. I e tata Felix, kende ta 
un homber bruto pero cu un curazon chiquito, no 
ta por a soporta mas pa mira e cara di su yiu dra- 
mando den lagrima. E la sinta un poco mas mihor 
den su stoel, pa despues cu un voz calma e bisa lo 
siguiente: 

"Bon . .. bo kier casa cu ne? Awel, kere mi. . .mi ta 
jura bo, cu lo bo casa cu ne." Den su mes e tata ta 
pensa, ta mi yiu muher e ta, e no ta un mucha mu- 
her cu un curpa sin fatsoen. Mi no ta comprende 
ta di com e no tin bastante balor, cu e mucha hom- 
ber ey no por casa cu ne. Ta pasobra nos ta di 
campo, y e ta di ciudad e no por casa cu mi yiu ... 
ta kiko of ta kende e la kere cu e ta, pa e trata mi 
yiu muher manera un idiota asina? 


E ULTIMO COMPROMISO 

Tawata ariba un dia ora cu telefoon a cuminza 
ring, cu pasonan calma Giuseppe a bai na e tele- 
foon, tawata e stem di un mucha muher, cu a duna 
di comprende mesora cu ta Angela e ta. "Hallo bo 
no ta conoce mi stem mas? Aqui ta cu Angela. 
Tawata Angela cu ta invite pa e bin su cas pa moti- 
bo cu e tin gana di mire un biaha mas. Na prome 



Giuseppe no por a kere su mesjbouw amenasa di un revoiver e mester a para mira con e 
mucha muher cu e la jega di sali keiro algun biaha cu ne,ta haciendo un striptease. 









momento Giuseppe a nenga, pero despues e la dici- 
di di complace toch. Pero lo ta pa ultimo biaha si. 
E pober studiante no por a bini atras, ta kiko lo ta 
spere na cas di Angela. 

Cu un sonrisa misterioso ariba su lipnan Angela a 
habri e porta pe. Apenas cu e la drenta paden tam- 
be, cu algun man a tene y for di su kier nan a lastre 
hibe den e cama di e mucha muher. "Mi no a haci 
bo yiu muher nada." E ta gritando e tata cu ta tin 
un revolver den su man, mientras cu e ruman hom- 
ber di mas grandi Angela ta para ta mira cu un cara 
masha frega mes. "Nos sa cu bo na a hacié nada, 
ta pesey mes bo ta aquinan awor. Giuseppe na pro- 
me momento a kere cu ta un wega nan ta hunga cu 
ne, pero na e momento ey Angela a camna drenta 
den e kamber, y a duna e studiante un sunchi ariba 
su frenta. "Mi ta loco di contento mes, awor cu 
nos lo bai casa cu otro." "Ta kiko e ta papiando 
ey trobe?" Giuseppe ta pensando den su mes. Mi 
ta kere, cu mi lo tin cu conte atrobe pa di tanto 
vez, cu e alegria cu e ta den no por sigui, y cu ni su 
tata of su ruman homber lo por trece cambio den 
esaqui. 

E DECICIONCU ASALVE 

Angela a bai sinta ariba e cama cual ta keda 
un meter di Giuseppe, y a cuminsa ta kita su paña. 
E tata y e ruman homber tranquil ta keda ta mira 
na e striptease show aqui. "Pero ta kiko ta pasan- 
do aki nan?" Giuseppe ta puntra un tiki spanta. 
"Awel, masha simpel, e tata ta conteste. Mi yiu 
muher kier casa cu bo. Pero abo no kier. Mien- 
tras cu bo no comete algo sexual cu mi yiu mu- 
her, mi no por obliga bo pa esey. Pesey nos lo bai 
trata pa algo asina pasa awor." 

Angela cual ya ta sunu sunu, a bin cu brasanan ari- 
ba dje, ora cu na e momento ey Giuseppe a bini na 
un idea. 

"Bon, ya cu esaqui ta di e leeuwey, mi ta dicidi di 
casa cu ne anto. Pero mi kier si, cu pa ora mi casa 
cu ne, pa e ta virgen ainda. Lo mi tin cu bai cas 
awor, pa asina mi por cuminsa regla e asunto aqui 
cu mi mayornan." Giuseppe ta laga nan sabi. 
Cu wowonan asombroso Angela ta mirando na su 
tata. E tata no sa kiko pa haci e momento ey. 
Lo e confia e futuro esposo di su yiu muher? 
Pero di tur manera e ta acuerdo cu e reglamento cu 
6 kier, e lo bai casa cu su yiu muher. "Bon lo mi 
bai di acuerdo cu bo, e tata ta bisa, pero si mayan 
mainta pa diesor bo no bolbe bek, nos mes lo bai 
busca bo, y e biaha aki si bo no ta scapa." 

Pa su mayan mainta un poco promer cu lOor e bel 
di e porta a ring. "E la bin bek. .. nos lo bai casa 
pronto papa." Contento y na careda Angela a bai 
habri e porta. Enverdad Giuseppe a bini bek. Pe- 
•"o solamente no su so e biaha aqui. E ta hunto cu 
un polis. Angela awor den prison caminda e ta pre- 
SO/ y ainda un mucha muher virgen, no por com- 
prende ta com un mucha homber por a nenga lo- 
que cu e la brinde. Su tata y su ruman homber, 
kende tambe a bai sera, mas cu nunca ta haña cu 
un mucha homber cu ta bini di un ciudad, di ber- 
dad mes no ta pas cu un mucha muher cu ta di 
campo. 



Angela awor ta den prison, pa motibo cu eia trata 
na un manera contra ley pa gana un amor. 


PANAMA STORE 

Variacion grandi den bistir pa 
damas, caballeros, y mucha. 

Tur clasa di telas - tanto den 

Paña pa cortina. 

Tur na un prijs combiniente. 

MALDITO 

DROGA 


Ta parce mi cu humamento di droga ta duna 
algo na e juventud, na cual nan por sinti nan mes 
manera nan ta mas cu nan ta. Algo cu nan por con- 
versa ariba esey. Mas o menos: Mi tambe ta huma, 
mi ta haci esey i mi tambe ta conta aden awor. 
Esun cu huma uno, ta bisa cu el a huma dos, e otro 
ta bisa cu el a huma tres, i di tres ta bisa, mi a hu- 
ma cuatro. Unda e final ta keda? 

Mi mes nunca a huma uno i asina no sa ki resultado 
e droga ey por duna, pero si ta parce mi cu un pito 
mester tin resultado fatal mes. E por bai mescos cu 
ora di dal un bitter. Ora bo dal uno, tempran of 
laat lo bo bebe mas. 

Ma te ainda hende nan ta bebe mas tanto pa tene 
nan mes agradable. Pero esey no ta parce si cu hu- 
mamento di droga, esey no ta pa pasa un verdadero 
agradable. Ta parce mi un problema tristo ora cu e 
juventud ta humando droga i ta sinti nan mes soli- 
tario. Humamento di droga no ta trece ningun sor- 
to di agradable. Si bo ta huma algo cu bo por sinti 
bo mes solitario, anto pakiko hume? Ta e inten- 
cion toch pa boso nan hunto cu otro por pasa ora 
nan agradable i no pa sinti bo mes manera un ban- 
donado. 

Ora nan placentero bo tin di busce door di bishita 
otro. E no mester ta un bishita di e grandi ey, bas- 
ta bo tin contacto. Tin hopi cos den e mundo aki 
cu por tene bo contento. Esaki nan nos por jama 
nan, ora nan agradable. 

Un grupo chiquito talvez no por encontra esaki. 
Pa e grupo ey - cu ta sinti nan mes somber - e hu- 
mamento di droga ta sumamente peligroso. Esey 
nan ta sinti nan mes, cu nan no ta aceptable; esey 
talvez no ta asina, pero ta solamente nan pensa- 
mento ta pone nan sinti nan asina. Talvez na 
school nan a haci un mal enseyanza, of nan ta sinti 
nan mes infeliz. Un tiki cos chiquito i ja bo ta ma- 
nera perde confianza den bo mes. E ora bo ta bai 
busca e confianza. Bo ta acerca un otro i bo ta 
puntra:" Com bo tin cu haci awor?" I e otro ta 
contesta bo: "Ai, hombre, huma un marihuana!" 
"I lo bo mira. Esey natural ta fout, pasobra e con- 
fianza bo tin cu hañe den bo mes. Cu e palabra nan 
mihor bisa relax, bo no ta jega nunca. Bo ta bringa 
pa haña bo mes, pasobra e bida ta duro. Bo no por 
keda huma pito? Pesey den pito of droga tin un 
peligro. 



Mi ta haña cu e juventud mester keda su mes, usa 
bo mente i no huma droga of sinta bebe alcohol. 
E juventud no mester laga otro domina nan cu pa- 
labra nan bunita, pasina nan haci esey toch. Mucha 
nan mester haña un bon voorlichting cu feito nan 
verdadero, manera dokter nan sabi, asina fantasti- 
co. E voorlichting no mester ta haci na un manera 
suave di mas. Si abo como mayor sa algo pa spierta 
bo jiu contra esey, anto ta bo deber pa haci esey, i 
no pensa: "Boso nan ta mucha, boso nan no ta 
cpmprende toch. Esey no ta verdad. Ta net e mu- 
cha nan ta comprende esey bon i asina liher. Pesey 
nos no mester pusha e juventud den un huki. Paso- 
bra si majan nan lo realiza e peligro di e maldita pi- 
to ey, sigur nan lo stop i benta e pito nan afor. 











































HUNOR PA PROTEHA BO SALUD CU 

"LOS WOIS WOIS" 



MAAAAAAAAAAAAAAA AAAAAAAAAAAAA 


Muebleria TU HOGAR 


For di awor caba nos kier felicita 
tur e mamanan ariba nan dia. 

8Mei 

DIA DIMAMA 

Un dia contento, feliz y jen di regalo 
ta e deseo di staff y personal di mue- 
bleria tu Hogar. 

Muy en especial di bo amigo y serbidor 
ARTURO CROES 

PATURBO REGALONAN BON YGRANDI 
MUEBLERIATU HOGAR 

Tel: 1371 

GENERAL COMMISSION AGENTS 
Tel. 2269 - Emanstraat 30 

Pa un koppi 

koffie delicioso 
usa seinper 

Fergusonstraat 116 


Tel: 1470- 2345 

